Airbus A330 MRTT

Airbus A330 MRTT (Multi Role Tanker Transport) er et tankfly som også kan konfigureres til transport av passasjerer, pasienter og last. Det er basert på passasjerflyet Airbus A330-200. Flyet er i bruk i flyvåpnene til Australia, Storbritannia, De forente arabiske emirater og Saudi-Arabia. En variant av flytypen, produsert av EADS i samarbeid med Northrop, var også vurdert av United States Air Force, men tapte et anbud mot Boeing KC-46.

 Utstyr 
Kunden bestemmer hva slags lufttankingsutstyr flyet skal utrustes med. Under vingene monteres kapsler for tanking til fly med sondesystem, og under halepartiet kan det monteres en stiv bom.
 Cobham 905E er en kapsel som monteres under vingen på flyet, og er utstyrt med en sonde i enden.
 Cobham 805E-kapselen monteres under skroget på flyet og benyttes for lufttanking med sonde.
 Airbus Military Aerial Refueling Boom System (ARBS) er en stiv bom som monteres bak på flyet, under halepartiet.  

 Brukere 
Royal Air Force ved det private konsortiet AirTanker har 14 fly, levert mellom 2011 og 2016. I RAF går flyet under betegnelsen Voyager. Britene har to versjoner; KC2 har en sonde under hver ving, mens KC3 i tillegg har en tredje sonde midt under skroget. I tillegg til lufttanking og transport for RAF, skal AirTanker lease ut Voyager-fly til charterselskapet Thomas Cook Airlines. Voyager er utstyrt med to Rolls-Royce Trent-motorer.

Royal Australian Air Force mottok i desember 2012 det siste av sine fem bestilte KC-30A. Disse er utstyrt med to sonder samt en bom. KC-30A drives av to General Electric CF-6-80E1A3-motorer.

De forente arabiske emirater bestilte tre A330 MRTT i 2008, og disse ble levert i løpet av 2013. Disse flyene er utstyrt med Rolls-Royce Trent-motorer.Airbus Military completes A330 tanker deliveries to UAE Flightglobal.com, besøkt 18. november 2014 

Saudi-Arabias luftforsvar tok i bruk det første av seks fly i 2013. Disse flyene er utstyrt med General Electric-motorer.Saudi Arabia puts first A330 tanker into service Flightglobal.com, besøkt 18. november 2014

I tillegg ble det i mars 2014 klart at Singapores luftforsvar bestiller seks fly, og Qatars luftforsvar ønsker å bestille to fly. Det franske luftforsvaret har også gjort det klart at det ønsker å bestille 12 fly til å erstatte sin flåte med KC-135-fly.France confirms A330 tanker selection, Flightglobal.com, besøkt 1. januar 2015

 NATO 
I tillegg har seks europeiske land (Norge, Luxemburg, Nederland, Tyskland, Belgia og Tsjekkia) inngått en samarbeidsavtale om anskaffelse, drift og vedlikehold av åtte Airbus A330 MRTT-maskiner (Multinational Multi Role Tanker Transport Fleet). Avtalen er et resultat av et samarbeid mellom European Defence Agency, Organisation conjointe de coopération en matière d'armement og NATO Support and Procurement Agency.
29. juni 2020 ble det første av åtte fly overlevert fra Airbus.https://www.defense-aerospace.com/articles-view/release/3/212219/airbus-delivers-first-a330-mrtt-to-nato-tanker-pool.html Alle flyene skal være ferdigstilt i 2024.

For Norges del skal flyene blant annet brukes til å lufttanke F-35. Med tilgang på drivstoff i luften kan kampflyene fly lengre i et operasjonsområde.https://forsvaretsforum.no/f-35-luftforsvaret-materiell/tankfly-pa-deling---forste-levert/129786

 Se også 
 Northrop Grumman KC-45

 Referanser 

 Eksterne lenker 



Kategori:Tankfly
Kategori:Airbus
Kategori:Tomotors jetdrevne luftfartøy